2015. aasta Nepali maavärin

Nepali maavärin oli 25. aprillil 2015 kohaliku aja järgi 11:56 Nepalis toimunud maavärin magnituudiga 7,8 kuni 8.1. Maavärinale järgnes mitmeid järeltõukeid. 26. aprillil toimunud järeltõuke magnituud oli 6,7. 12. mai järeltõuke/maavärina magnituud oli 7,3. 17. maiks oli mõlema maavärina ja järeltõugete ohvrite arv Nepalis ületanud 8500 piiri, mis tegi sellest ohvriterikkaima maavärina Nepali dokumentaalselt tõestatud ajaloos. 25. aprilli maavärina epitsenter asus Gorkhā ringkonnas 80 kilomeetri kaugusel Katmandust, hüpotsenter oli 15 km sügavusel. Maavärinat oli tunda ka India pealinnas New Delhis; lisaks veel Bangladeshis, Hiinas ning Pakistanis. Tegemist oli tugevaima maavärinaga Nepalis, 1934. aasta maavärina tagajärjel hukkus Nepalis vähemalt 8519 inimest, naaberriigis Indias hukkus tuhandeid inimesi. Maavärina järeltõuked kestsid vähemalt kuni juunikuuni.[a] 12. mail 2015 järeltõukena toimunud maavärina magnituud oli 7,3; neljas riigis (Nepal, India, Hiina, Bangladesh) hukkus vähemalt 213 inimest,[a] enam kui 2700 inimest sai vigastada.[c] 26. mai seisuga ületas mõlemas maavärinas ja järeltõugetes hukkunute arv neljas riigis (Nepal, India, Hiina, Bangladesh) 8900 piiri. 7. juuni pärastlõunase seisuga oli Nepalis mõlema maavärina tagajärjel hukkunuid 8712 ja vigastatuid 22 220.[b] 11. juuni seisuga oli toimunud kokku 311 maavärinat/järeltõuget (magnituudiga üle 4). 23. juuni seisuga oli Nepalis maavärinate tagajärjel hukkunute arv 8832,[e] kõigis neljas riigis kokku 8947, vigastatute arv oli Nepalis 22 309, teadmata kadunuid oli 6.[e] Maavärinas hukkunute arv ületas pühapäeval 26. aprillil 2000 piiri ja kardeti, et hukkunute arv võib veel tunduvalt tõusta, sest osa inimesi oli rusude all lõksus, sidesüsteemid töötasid katkendlikult ja päästjad polnud mõnda piirkonda pääsenud. 28. aprillil teatas Nepali peaminister Sushīl Koīrālā, et ohvrite arv võib kerkida kuni 10 000-ni. ÜRO andmetel on katastroof mõjutanud enam kui 8 miljoni inimese elu ning 1,4 miljonit on tabanud toidupuudus. Džomolungmal tekkis laviin, mis tabas baaslaagrit. Mäepäästjad on Džomolungmalt leidnud 19 hukkunut. Paljud hooned said maavärinas purustusi, sealhulgas mitmed kultuurimälestised. Muuhulgas hävis 30 meetri kõrgune, 1832. aastal valminud Dharaharā torn, mille rusudest leiti vähemalt 180 inimese surnukehad Samuti hävitas maavärin templi UNESCO maailmapärandisse kuuluval Durbari väljakul. 29. aprillil kuulutas Nepal välja kolmepäevase leina. Tabelites esitatud arvud on esialgsed ja tuginevad ametlikult kinnitatud andmetele. Nepal on maailmalt abi palunud. Mitmed riigid, sealhulgas India, Hiina ja USA on oma päästetöötajad appi saatnud, samuti toimetatakse transpordilennukitega kohale humanitaarabi. Päästjad hakkasid jõudma kaugematesse piirkondadesse alles kolmapäeval 29. aprillil. Selleks ajaks oli teadaolevalt hukkunud üle 5000 inimese. Neljapäeval 30. aprillil päästeti Katmandus varemete alt seal viis päeva lõksus olnud nooruk. Samal päeval päästeti varemete alt ka teine ellujäänu. Maavärinas hukkus ka üks Eesti kodanikust turist, kokku viibis Nepalis maavärina ajal umbes 30 Eesti kodanikku. Kohapeal tegutses aktiivselt Eesti aukonsul Nepalis Nava Raj Dahal. Eesti ja Soome valmistusid saatma Nepali päästemeeskondi. 15-liikmeline Eesti päästemeeskond koos 2,2 tonni varustusega lendas Soome, et sealt koos Soome päästemeeskonnaga edasi Nepali lennata, kuid pärast mitmetunnist ootamist tuli missioon siiski ära jätta, kuna Katmandu lennujaam ei olnud suuteline lennukeid vastu võtma. Ärajäänud missioon läks Eestile maksma umbes 25 000 eurot (algselt eraldas valitsus selleks 91 300 eurot). Selle asemel otsustas Eesti välisministeerium Nepali toetada Maailma Tervishoiuorganisatsiooni kaudu 50 000 euroga. Samuti on Eesti valmis saatma DNA ja sõrmejälgede politseieksperte ohvrite tuvastamiseks. ^a Allikas: Deadly Nepal Gorkha/Kodari earthquakes – 8,902 people dead + 250 missing & list of names [Reaalajas uuendatavad andmed maavärina ohvrite kohta] (inglise keeles) ^b Allikas: Nepal Earthquake Casualties List : Casualties [Reaalajas uuendatav tabel kadude kohta Nepalis] (inglise keeles) ^c Allikas: New massive further damaging earthquake in the Dolakha area, Nepal – 164 dead currently [Reaalajas uuendatavad andmed maavärina ohvrite kohta] (inglise keeles) ^d Allikas: 2015 Earthquake Impact Database [Andmebaas 2015. aasta maavärinate kohta] (inglise keeles) ^e Allikas: Nepali valitsuse ametlik infoportaal [Andmebaas 2015. aasta maavärinate kohta] (inglise keeles) Nepali raputas võimas maavärin, üle 700 inimese on hukkunud Järeltõuked raskendavad Nepalis päästetöid, hukkunute arv kasvab Nepali ja Indiat tabas tugev järeltõuge Adkin, Ross; Sharma, Gopal (12. mai 2015, 10:12). "Four killed, buildings collapse in fresh Nepal earthquake/Fresh Nepal earthquake kills dozens, triggers panic". Reuters. Originaali arhiivikoopia seisuga 14. mai 2015. "Live: Death toll rises to 36, over 1000 injured in fresh Nepal earthquake, 17 dead in India". IBNLive. Originaali arhiivikoopia seisuga 14. mai 2015. Vaadatud 12. mail 2015. "Nepal quake death toll becomes highest on record; dozens still missing". Reuters. 17. mai 2015. Originaali arhiivikoopia seisuga 21. mai 2015. Vaadatud 17. mail 2015. The picturesque village of Barpak was at the epicenter of Nepal's earthquake. Now it's flattened. The Washington Post, 27.04.2015. Fotod: Nepali maavärinas hävis mitu kultuuripärandiks nimetatud ehitist "M7.3 - 18km SE of Kodari, Nepal". earthquake.usgs.gov. USGS. 13. mai 2015. "Nepal quake toll hits 42". news. Vaadatud 12. mail 2015. "Aftershocks of Gorkha Earthquake". National Seismological Centre, Nepal. Originaali arhiivikoopia seisuga 30. juuni 2022. Vaadatud 22. juunil 2015. "Earthquake Relief Portal". NITC. Originaali arhiivikoopia seisuga 18. mai 2015. Vaadatud 17. mail 2015, 12:10. "Incident Report of Earthquake 2015". Nepal Disaster Risk Reduction Portal. drrportal.gov.np. Vaadatud 28. mail 2015. "Nepal earthquake death toll rises to 8,413". The Times of India. 7. mai 2015. Originaali arhiivikoopia seisuga 10. mai 2015. Vaadatud 9. mai 2015. Valitsus eraldas päästjate Nepali saatmiseks 91 300 eurot "Nepal earthquake: Relief starts reaching remote villages". www.bbc.com (inglise). BBC News Online. 29. aprill 2015, 15:02. Vaadatud 29. aprill 2015. Nepali peaminister: maavärina ohvrite arv võib kerkida 10 000-ni Nepal earthquake: BBC man survives Mount Everest avalanches nytimes.com 2015-04-27 katmandu-nepal-fear-loss-and-devastation, nytimes.com; vaadatud 28. aprillil 2015. Nepal's historic Dharahara Tower collapses, trapping hundreds Nepal kuulutas välja kolmepäevase leina "Nepal quake: 'No chance' to find more survivors, as death toll rises". BBC News Online. 2. mai 2015, 10:00. "National Emergency Operation Centre". National Emergency Operation Centre (Nepal Govt.) on Twitter. 3. mai 2015. Vaadatud 3. mail 2015. "Nepal earthquake: India rescues more foreign nationals under 'Operation Maitri'". Zee News. 29. aprill 2015. Vaadatud 29. aprillil 2015. "25 dead, 117 injured in Tibet following Nepal earthquake". Xinhua. 27. aprill 2015. Vaadatud 28. aprillil 2015. "4 killed, 18 Bangladesh districts affected in earthquake, says govt". Bdnews24.com. Vaadatud 26. aprillil 2015. Abi hakkab jõudma Nepali ääremaa küladesse. ERR, 29.04.2015. "LIVE: 250 people feared missing after mudslide in Nepal village". The Indian Express. 28. aprill 2015. Vaadatud 28. aprillil 2015. "Nepal earthquake: Teenage boy rescued after five days". BBC News Online. 30. aprill 2015. Reisijuht: kõigepealt tulid maalõhed ja siis rusulaviin kõige lõpuks Video: ministeeriumile teadaolevalt on Nepali maavärinas hukkunud üks Eesti kodanik Kogu Eesti päästemeeskonna varustus lennukile ei mahtunud, vajalik saadi Soome kolleegidelt. ERR, 27.04.2015. Eesti ja Soome päästjate lend Nepali jääb ära. ERR, 28.04.2015. Pevkur: poolelijäänud Nepali päästemissioon tähendas kulusid suurusjärgus 25 000 eurot Välisminister: me toetame Nepali 50 000 euroga Earthquake Relief Portal [Maavärina toetusportaal] (inglise keeles) Nepal Earthquake Casualties List : Casualties [Reaalajas uuendatav tabel kadude kohta Nepalis] (inglise keeles) Nepali maavärina graafiline teatmik theguardian.com, 29. aprill 2015 (inglise keeles) Jason Burke "Nepal earthquake: fears grow over fate of thousands near epicentre" theguardian.com, 29. aprill 2015 (inglise keeles) Liis Velsker "Neli Nepalis seni kadunud eestlast on elus ja terved" ERR, 28. aprill 2015 Mihkel Tamm "Nepali sõitnud Eesti päästjad võtsid kaasa meditsiinivarustust ja otsinguvahendeid" ERR, 27. aprill 2015